Návrh na vydanie rozhodnutia vlády SR, že stavba „Ferplast Nesvady“ je významnou investíciou, ktorej uskutočnenie je vo verejnom záujme

1.	Predmet žiadosti

V súlade s ustanovením § 3 odstavca 1 zákona č. 175/1999 Z.z. o niektorých opatreniach týkajúcich sa prípravy významných investícii a o doplnení niektorých zákonov Ferplast Slovakia, s. r. o. so sídlom Nová Doba 927/24, 924 01 Galanta, IČO: 36 255 793, zápis v Obchodnom registri Okresného súdu Trnava, oddiel: Sro, vložka číslo: 14297/T (ďalej len žiadateľ) žiada o vydanie osvedčenia o významnej investícii pre investíciu s názvom „Ferplast Nesvady“.

Zároveň požaduje, aby Ministerstvo hospodárstva Slovenskej republiky vydalo osvedčenie tak, aby pre pozemky špecifikované v časti 4. C., potrebné pre ďalšiu výstavbu závodu v katastrálnom území Nesvady vzniklo právo na usporiadanie vlastníckych vzťahov a urýchlené stavebné konanie v prospech žiadateľa. 

Žiadateľ svoju žiadosť odôvodňuje nasledovne:
1.) objem investičných prostriedkov na uskutočnenie investície „Ferplast Nesvady“ je plánovaný vo výške 1,93 mld. Sk (včítane logistického centra),
2.) objem výroby vo „Ferplast Nesvady“ je plánovaný vo výške okolo 1 mld. Sk s výhľadom 2 mld. Sk po roku 2010,
3.) investícia „Ferplast Nesvady“ vytvorí po roku 2006 celkom 410 priamych nových pracovných miest s výhľadom ďalšieho rastu, pričom predpokladá, že zamestná naviac 25 % externých zamestnancov ako subdodávateľov z uvedeného počtu, 
4.) výstavbu „Ferplast Nesvady“ budú realizovať výlučne dodávatelia so sídlom na území Slovenskej republiky, čím sa tiež prechodne podporí zvýšenie regionálnej zamestnanosti.
5.) Po realizácii investície „Ferplast Nesvady“ predpokladá, že do hospodárskeho systému oblasti obce Nesvady uvedie do obehu cca 1 milión EUR/rok, určených na spotrebu a nákup.

Osvedčenie o významnej investícii bude dokladom na základe ktorého žiadateľ odkúpi a výjme z poľnohospodárskeho pôdneho fondu pozemky špecifikované v kapitole 4. C. pre uskutočnenie významnej investície „Ferplast Nesvady“.
Dokumenty, ktoré preukazujú naplnenie kritérií pre vydanie osvedčenia o významnej investícii sú v prílohách č. 1 až 15 žiadosti Ferplast Slovakia s. r. o. zo dňa 08.03. 2004 evidovanej na Ministerstve hospodárstva Slovenskej republiky a sú doplnené podkladmi predloženými na MH SR dňa 27. 5. 2004 pod číslom 1083/2004-110. 

2. Charakteristika žiadateľa

Obchodné meno: FERPLAST SLOVAKIA s. r. o.
Sídlo:                    Nová Doba 927/24, 924 01 Galanta 
IČO:                      36 255 793 
Zápis v Obchodnom registri: Okresný súd Trnava, Oddiel: Sro, Vložka číslo: 14297/T,   dňa 4. 09. 2003
Základné imanie: 123 907 000 Sk, rozsah splatenia: 930 000 000 Sk
Predmet činnosti:   -  kúpa tovaru na účely jeho predaja konečnému spotrebiteľovi
                                  (maloobchod) v rozsahu voľnej živnosti
-	kúpa tovaru na účely jeho predaja iným prevádzkovateľom živnosti (veľkoobchod) v rozsahu voľnej živnosti
-	sprostredkovateľská činnosť v rozsahu voľnej živnosti
-	poradenská činnosť v oblasti obchodu, skladovania, dopravy a marketingu v rozsahu voľnej živnosti
-	reklamná a propagačná činnosť v rozsahu voľnej živnosti
-	faktoring a forfaiting
-	marketing
-	logistika
-	prieskum trhu a verejnej mienky
-	automatizované spracovanie údajov
-	vedenie účtovníctva
-	vydávanie neperiodických publikácií
-	organizovanie a zabezpečovanie kurzov, školení, výstav, verejných, kultúrnych a športových podujatí
-	prenájom hnuteľných vecí - leasing
-	skladovanie
-	fotografické a kopírovacie služby
-	aranžérske práce
-	baliace činnosti
-	výroba tovarov z plastov pre potreby drobnochovateľov
-	výroba tovarov z kovu, kože a skla pre potreby drobnochovateľov
-	výroba drôtených výrobkov
-	tvarovanie a spracovanie plochého skla
-	výroba dutého skla
-	výroba sklenených nádob
Spoločníci:   Ferplast SpA
Via l. Maggio 5
36070 Castelgomberto (VI)
Talianska republika
Nicola Vaccari, dátum narodenia 28.01.1979 
Via Rio n. 15 Cornedo Vicentino (VI)
Talianska republika

3. Predstavenie investora

FERPLAST SLOVAKIA s. r. o. vznikol v septembri 2003 za účelom realizácie podnikateľského zámeru výstavby výrobného centra v obci Nesvady v okrese Komárno na výrobu komplexnej sady výrobkov pre domáce zvieratá.
Vlastníkmi spoločnosti sú talianska firma Ferplast SpA (97 %) a pán Nicola Vaccari (3 %). Carlo Vaccari je talianskym občanom, je majiteľom holandskej holdingovej spoločnosti Vaccari Holding, ktorá zastrešuje činnosť skupiny firiem Ferplast. Skupina Ferplast vyrába širokú škálu výrobkov pre domáce zvieratá, ako klietky pre vtákov, akváriá, vodítka a náhubky pre psov, hračky pre domáce zvieratá, atď. 
Skupina Ferplast má svoje prevádzky v:
-	Castelgomberto (Taliansko) – centrálna prevádzka na rozlohe 8 ha,
-	Wigan (Veľká Británia) – prevádzka na rozlohe 0,42 ha
-	Zhytomyr (Ukrajina) - prevádzka na rozlohe 2 ha
-	Geispolsheim (Francúzko) - prevádzka na rozlohe 0,72 ha
-	Nuenen (Holandsko) - prevádzka na rozlohe 0,48 ha
-	Nürnberg (Nemecko) - prevádzka na rozlohe 0,5 ha

Budúca prevádzka v SR s plánovanou výstavbou len závodov na rozlohe 2,2 ha by sa mala stať druhým najväčším výrobným centrom skupiny Ferplast po centrálnej výrobnej prevádzke v Taliansku v Castelgomberto. 
Skupina Ferplast je európskym lídrom v produkcii výrobkov pre domáce zvieratá. 

Rok	Obrat skupiny (v mil. EUR)	Obrat skupiny 
(v mld. SKK)	
2000	61,50	2,52	
2001	72,87	2,99	
2002	81,23	3,33	
2003	90,00	3,69	

Tab.: Obraty skupiny Ferplast za roky 2000-2002 a plána na rok 2003

Graf: Nárast obratov skupiny Ferplast od r. 2000

4. Stručný popis projektu 

Investícia Ferplastu v SR bude spočívať vo výstavbe výrobného areálu pozostávajúceho z 3 výrobných hál, administratívnych a skladových priestorov. Na Slovensku sa budú realizovať nasledovné výrobné procesy:

1) spracovanie železného drôtu za účelom výroby:
a ) klietok pre vtáky;
b)  klietok pre hlodavce;
c)  mriežok a sietí na výrobu klietok vôbec (teda polotovarov);
2) spracovávanie plastov z granulátu za účelom výroby:
d) výrobkov z plastov pre mačky a psy;e) výroby výbavy z plastov do klietok (kŕmidlá, dná, dvierka klietok, atď);f) výroba komponentov z plastov do akvárií;3) výroba kompletnej línie akvárií, pozostávajúca z: 
g) výroby a montáže výbavy do profesionálnych akvárií (čerpadlá, filtre, ohrievače);h) kabeláže do elektrických zariadení akvárií
i) spracovávanie skla na výrobu akváriových nádrží.

Produkcia vyrobená v SR sa bude realizovať do existujúcich distribučných sietí firmy. 99 % výroby sa bude exportovať.

Skupina si stanovila ohľadom prevádzky v SR nasledovné ciele:
1)	do konca roku 2004 postaviť výrobné haly na 22.000 štvorcových metroch a začať s výrobnou činnosťou, ktorá bude na začiatku spočívať v:
a)	spracovaní železného drôtu
b)	spracovaní plastov
c)	montáži a výrobe výbavy do akvárií (čerpadlá, filtre, ohrievače)
2)	v priebehu roku 2005 inštalovaťvať aj stroje na spracovanie skla, aby mala prevádzka kompletnú linku na výrobu akvárií v Nesvadoch, a teda rozšíriť priestory o 3.000 m2; vytvoriť obchodnú pobočku na zabezpečovanie distribúcie výrobkov Ferplast do obchodov s týmto sortimentom v Poľsku, Českej republike, na Slovensku a v Maďarsku. Počíta sa s výstavbou prevádzky o rozlohe cca 4.000 m2;
3)	do konca roku 2006 vyrábať:
a)	300.000 klietok pre vtáky a hlodavce
b)	2.000.000 výrobkov z plastu pre mačky a psy
c)	cca 2 milióny plastových doplnkov a výbavy do klietok (dná, strechy, priechody, kúpele, kŕmidlá, zásuvky, napájadlá, atď.)
d)	50.000 kompletných akvárií s výbavou (s filtrami, ohrievačmi, čerpadlami)
e)	dosiahnuť obrat vo výške aspoň 15 miliónov Euro.
4)	do konca roku 2008 vyrobiť cca 1/3 výrobnej kapacity v Castelgomberto:
a)	350.000 klietok pre vtáky a hlodavce
b)	2.500.000 výrobkov z plastu pre mačky a psy
c)	cca 2,5 milióna plastových doplnkov a výbavy do klietok (dná, strechy, priechody, kúpele, kŕmidlá, zásuvky, napájadlá, atď.)
d)	100.000 akvárií 
5)	v priebehu 10 rokov Ferplast odhaduje:
a)	vyrobiť v Nesvadoch cca 50% objemu súčasnej výrobnej kapacity, ktorá je v Castelgomberto
b)	vyrobiť v Nesvadoch aspoň 100.000 kompletných akvárií, s výbavou a príslušenstvom
c)	distribuovať svoje výrobky priamo do Poľska, na Slovensku, v Maďarsku a Českej republike, do cca 1.000 obchodov s týmto sortimentom
6)	vybudovať logistické centrum a distribučnú centrálu pre celú Európu a vybuduje centrálu pre kompletizáciu výrobkov z ostatných závodov v rámci skupiny, čím sa investícia zvýši o cca 500 mil. Sk a bude vytvorených okolo 150 nových pracovných miest. 

4. A. Predbežná kalkulácia investície

Investícia firmy bude spočívať vo výstavbe výrobných hál, administratívnych a skladových priestorov. Nasledujúca tabuľka zobrazuje predbežnú kalkuláciu nákladov výstavby budov a technologickej výbavy jednotlivých prevádzok.
	Druh investície	Výška investície 
(v mil. SKK)	
Stavebná časť		414,1	
Technologická časť (spolu)	1016,8	
z toho:	technológia na výrobu výr. zo železa	209,1	
	Technológia na výrobu výr. z plastov	168,1	
	Technológia na výrobu akvárií  s príslušenstvami	86,1	
	ostatné vybavenia	553,5	
	Logistické centrum	                                  (500)	
Investície spolu		1430,9	
	Tab.: predbežná kalkulácia investičných nákladov na jednotlivé celky
4.B. Finančné krytie investície

Celková investícia vo výške 1 430,9 mil. Sk bude krytá nasledovnými finančnými zdrojmi:
a)	zdroje získané od materskej spoločnosti Ferplast SpA – materská spoločnosť vloží v priebehu 3 rokov finančné zdroje vo výške 811,8 mil. Sk formou vkladu do základného imania (615 mil. Sk) a bezúročných pôžičiek (196,8 mil. Sk).
b)	vlastné zdroje – už v priebehu druhého roka od rozbehnutia výroby sa počíta s vytvorením finančných zdrojov, ktoré budú použité na investičnú činnosť (v priebehu prvých troch rokoch sa očakáva financovanie investícii z vlastných zdrojov v sume cca 209 mil. Sk).
c)	bankové úvery – časť investícii sa bude financovať z úverových zdrojov (plánovaný objem bankových úverov je cca 328 mil. Sk).
d)	zdroje od Vaccari Holding – zvyšnú finančnú potrebu bude zabezpečovať holanská holdingová spoločnosť, ktorá je vrcholným článkom Ferplast Group (plánovaný vstup holdingu do projektu je cca 205 mil. Sk).
e)	Výstavba logistického centra vo výške do 500 mil. Sk bude hradená vstupom holdingu a z vlastných zdrojov. 

	Obr.: Plánovaná štruktúra finančných zdrojov investície

4. C. Územný plán lokality a situácia stavby

Obec Nesvady, ako príslušný stavebný úrad podľa 117 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov posúdil návrh podľa § 37 a 38 stavebného zákona a vydal Rozhodnutie o umiestnení stavby „Ferplast Nesvady“ na pozemku parc. č. 3094/1, katastrálne územie Nesvady v lokalite č. 26 (príloha č.4) a Geometrický plán v prílohe č. 3. Poľnohospodárska pôda na tomto parcelnom pozemku, určená na výstavbu, na základe rozhodnutia Obvodného pozemkového úradu v Komárne, podľa ust. § 17 ods. 1, 4-7 zákona č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov bola vyňaťá z PPF, za účelom výstavby areálu Ferplast Nesvady.
Nové objekty logistického centra budú budované v lokalite č. 27 v rámci územného plánu obce Nesvady, na parcelách registra „E“ evidovaných na mape určeného operátu. (príloha č. 15 a č. 16).

5. Efekty realizácie projektu pre región 

Ferplast Slovensko bude kladným prínosom aj pre subdodávateľov a okolie, vďaka celej série činností:
a)externá zamestnanosť
Ferplast plánuje externe zabezpečovať celú sériu fáz spracovania, ktorá sa rovná cca 20-25% celkového objemu výroby; to znamená, že v roku 2006 cca 60-65 pracovníkov bude externe pracovať pre Ferplast, v roku 2008 ich bude 75 a za 10 rokov viac ako 100.
b) preprava
Logistika a preprava je pre Ferplast veľmi dôležitá, čo je dané objemom výrobkov vyrábaných v Nesvadoch (klietky, akváriá, atď ); v roku 2008 sa počíta s 300 cestami  smerom z a do obce Nesvady s významným dopadom na odvetvie prepravy.
c) nákup
Ferplast sa bude snažiť nakupovať na Slovensku v prípade rovnakej ceny a kvality:
a)	suroviny
b)	doplnkový materiál rozličného druhu: počínajúc materiálom pre údržbu cez drobný kovový materiál, kancelárske potreby po spotrebný materiál, od pohonných hmôt po vybavenie dieľne
d) spotreba
Ak bude mať Ferplast cca 260 zamestnancov do konca roku 2006, s tým, že priemerný zárobok zamestnancov bude porovnateľný so zárobkom v primárnych podnikoch v oblasti, predpokladá sa, že do hospodárskeho systému oblasti obce Nesvady sa uvedie do obehu circa 1 milión €uro, určených na spotrebu a nákup tovaru.